
Khutbah Jumat ini mengingatkan tindakan korupsi, yang dianggap sebagai 
tindakan yang sangat merusak dan merugikan orang banyak. Tindakan korupsi 
merupakan tindakan yang melanggar prinsip-prinsip moral dan etika yang 
diterapkan dalam Islam. 

Ma'asyiral Muslimin sidang Jum'at rahimakumullah 


Wonten ing kesempatan punika, mangga kita sami tansah ngedalaken raos syukur 
dhateng Allah ta'ala, awit saking sedaya kanugrahanipun, kita taksih pinaringan 
nikmat iman lan islam. Saha ni'mat sehat sehingga kita saget ninda'aken 
kewajiban-kewajiban kita datheng Allah ta'ala. 


Pramila, mangga kita manfaataken sedaya nikmat punika, kangge ningkataken 
taqwa kita dhateng Allah swt, kanthi nindaake sedaya perintah saha nilar sedaya 
laranganipun. 


Jamaah Jumat ingkang minulya 


Asring kita mangertosi ing berita, wonten tiyang ingkang angsal hukuman penjara, 
jalaran nglakoni perkara korupsi. Tembung korupsi iku tegesé ngrusak, nggawé 
bosok, lan nyogok. Ditingali saking segi basa, korupsi yaiku njupuk duit (nagara, 


utawa perusahaan, lan sak piturute) kanggo 0317116 awaké dhéwé utawa wong 
liya. 


Tumindak korup iku diseleng saka patrap seneng nampa dhuwit suap, lan 
nggunakaké kalungguhan kang diduwèni kanggo kepentingan awaké dhéwé utawa 
wong liya Ing ajaran agama Islam, korupsi menika dados perkawis ingkang awon 
saha ngrugike marang tiyang katah. 


Wonten ing Surah Al Baqarah ayat 188 Gusti Allah sampun paring dhawuh: 

ولا تا کوا NG‏ نکر بالباطلِ وتدوا T‏ ای احکام تا لوا kj‏ من آموال الناس الام وان 
Artosipun: "Lan aja padha ngalap/mangan bandhane liyan, kanthi dalan kang ora‏ 
bener. Apa dene ora diparengake anggugat marang para hakim, kanthi tujuan‏ 
supaya sira kabeh bisa ngalap/mangan bandhane liyan, kanthi dalan kang ora‏ 
bener (doso), ing hale sira kabeh padha ngerti, yen sira kabeh sing ora bener," (Al‏ 
Baqarah: 188)‏ 


Maasyiral muslimin rahimakumullah 


Perkawis korupsi menika, saget kadadéan amerga pirang-pirang sebab. Sebab 
pertama, saking sifate menungsa/individu, kaya ta: mentalitas aparat kang èlèk, 
kasaguhan kerja aparat kang kurang, gaji aparat kang sithik, kulawarga kang 
miskin, lan sakpiturute. 


Faktor angka kalih, sebab korupsi yaiku saka papan panggonan iku kaya ta, 
lingkungan pulitik, budaya, lan manajemen birokrasi. Nanging, bisa uga korupsi 
kadadéan amarga ana faktor gabungan loro kui mau, yaiku faktor manungsa lan 
faktor papan panggonan. 


Maasyiral muslimin rahimakumullah 


Supados kita mboten melu-melu nglakoni korupsi, kita perlu tansah eling-eling 
bilih tiyang ingkang korupsi menika bakal angsal hukuman saking Allah ta'ala, 
mboten namung ing dunya, ananging ugi ing akhirat. Kados dene dhawuhe Allah 
ta'ala ing Surah Ali Imran ayat 161: 

Artosipun: Ora ana Nabi kang cidra perkara ghanimah. Sapa wonge cidra perkara 
ghanimah, besok ing Dina Kiamat, bakal tumeka kelawan gawa barang kang 
dikhianati iku. Nuli saben-saben awak, bakal diwales miturut amal perbuatane, 
awak-awakan mau ora bakal dianiaya," (Surah Ali Imran: 161) 


Rugi lan medeni sanget menawi wonten tiyang ingkang wani korupsi. Ing dunya 
dipenjara utawi angsal hukuman saking negara. Ing akhirat bakal cilaka. 


Maasyiral muslimin rahimakumullah 


Sejatosipun, sedaya jabatan menika amanah ingkang kedah dipun laksanaake 
kanthi bener lan pener. Tiyang ingkang dipun amanahi jabatan menika mikul 
tanggung jawab ingkang ageng. Dawuhipun Allah ta'ala: 

Artosipun: "Hai wong-wong mukmin, sira aja padha nyidrani Allah ta'ala lan 
utusane. Lan aja padha nyidrani amanah kang dipercayaake marang sira kabeh. Ing 
mangka sira kabeh padha weruh," (Surah Al Anfal ayat 27). 


Mugi-mugi kita sedaya dipun tebihake saking tumindak korupsi lan perkara- 
perkara awon sanesipun. Menawi kita pinaringan amanah, mugi kita saget 
nglampahi kanthi bener lan pener. Amin ya Rabbal Alamin. 

